ΔΕΣΜΕΥΣΗ ΚΑΙ ΕΠΑΝΑΛΗΨΗ ΣΤΑ ΑΣΦΑΛΙΣΤΙΚΑ ΜΕΤΡΑ (ΔΕΣΜΕΥΤΙΚΟΤΗΤΑ ΤΗΣ ΑΠΟΦΑΣΗΣ ΚΑΙ ΕΠΑΝΑΛΗΨΗ ΤΗΣ ΑΙΤΗΣΗΣ ΑΣΦΑΛΙΣΤΙΚΩΝ ΜΕΤΡΩΝ)
Η ΑΠΟΦΑΣΗ ΑΣΦΑΛΙΣΤΙΚΩΝ ΜΕΤΡΩΝ ΔΕΝ ΕΞΟΠΛΙΖΕΤΑΙ ΜΕ ΔΕΔΙΚΑΣΜΕΝΟ. ΑΥΤΟ ΟΦΕΙΛΕΤΑΙ ΚΥΡΙΩΣ ΣΤΟ ΟΤΙ ΔΕΝ ΠΕΡΙΕΧΕΙ ΔΙΑΓΝΩΣΗ ΚΑΠΟΙΑΣ ΕΝΝΟΜΗΣ ΣΧΕΣΗΣ (ΔΙΚΑΙΩΜΑΤΟΣ) ΤΟΥ ΟΥΣΙΑΣΤΙΚΟΥ ΔΙΚΑΙΟΥ ΑΛΛΑ ΕΠΙΦΕΡΕΙ ΑΜΙΓΗ (ΓΥΜΝΗ) ΔΙΑΠΛΑΣΗ ΓΙΑ ΤΗ ΡΥΘΜΙΣΗ-ΔΙΑΜΟΡΦΩΣΗ ΤΩΝ ΣΧΕΣΕΩΝ ΤΩΝ ΔΙΑΔΙΚΩΝ ΣΤΗ ΔΙΑΡΚΕΙΑ ΤΟΥ ΜΕΣΟΔΙΑΣΤΗΜΑΤΟΣ (ΔΗΛΑΔΗ ΠΡΟΣΩΡΙΝΑ ΩΣ ΤΗΝ ΕΚΔΟΣΗ ΑΠΟΦΑΣΗΣ ΣΤΗ ΔΙΑΓΝΩΣΤΙΚΗ ΚΥΡΙΑ ΔΙΚΗ). Η ΔΙΚΗ ΑΣΦΑΛΙΣΤΙΚΩΝ ΜΕΤΡΩΝ ΕΧΕΙ ΔΥΟ ΑΝΤΙΚΕΙΜΕΝΑ ΕΝΑ ΔΙΚΟΝΟΜΙΚΟ ΠΟΥ ΑΝΑΦΕΡΕΤΑΙ ΣΤΟ ΠΑΡΑΔΕΚΤΟ ΤΗΣ ΑΙΤΗΣΗΣ ΚΑΙ ΕΝΑ ΟΥΣΙΑΣΤΙΚΟ ΠΟΥ ΑΝΑΦΕΡΕΤΑΙ ΣΤΗ ΒΑΣΙΜΟΤΗΤΑ ΤΗΣ. ΓΙΑ ΤΟ ΟΥΣΙΑΣΤΙΚΟ ΑΝΤΙΚΕΙΜΕΝΟ (ΑΙΤΟΥΜΕΝΗ ΔΙΑΠΛΑΣΗ) Η ΑΠΟΦΑΣΗ ΔΕΝ ΕΞΟΠΛΙΖΕΤΑΙ ΜΕ ΔΕΔΙΚΑΣΜΕΝΟ ΑΛΛΑ ΜΟΝΟ ΜΕ ΔΙΑΠΛΑΣΤΙΚΗ ΕΝΕΡΓΕΙΑ ΑΝ ΕΙΝΑΙ ΕΥΝΟΙΚΗ ΓΙΑ ΤΟΝ ΑΙΤΟΥΝΤΑ. Η ΕΛΛΕΙΨΗ ΔΕΔΙΚΑΣΜΕΝΟΥ ΔΕΝ ΣΗΜΑΙΝΕΙ ΟΜΩΣ ΑΠΕΡΙΟΡΙΣΤΗ ΕΠΑΝΑΛΗΨΗ ΤΗΣ ΑΙΤΗΣΗΣ: ΣΕ ΠΕΡΙΠΤΩΣΗ ΑΠΟΡΡΙΠΤΙΚΗΣ ΑΠΟΦΑΣΗΣ Η ΝΕΑ ΑΙΤΗΣΗ ΕΠΙΤΡΕΠΕΤΑΙ ΜΕ ΤΗΝ ΑΡΧΗ ΤΗΣ ΙΣΟΤΗΤΑΣ ΤΩΝ ΟΠΛΩΝ ΜΟΝΟ ΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΚΑΙ Η ΥΠΟΒΟΛΗ (ΑΠΟ ΤΟΝ ΚΑΘΟΥ) ΑΝΑΚΛΗΤΙΚΗΣ ΑΙΤΗΣΗΣ ΕΝΩ ΣΕ ΠΕΡΙΠΤΩΣΗ ΕΥΝΟΙΚΗΣ ΑΠΟΦΑΣΗΣ ΡΥΘΜΙΣΤΗΣ ΤΟΥ ΕΠΙΤΡΕΠΤΟΥ 'Η ΜΗ ΤΗΣ ΝΕΑΣΑΙΤΗΣΗΣ ΕΙΝΑΙ Ο ΘΕΣΜΟΣ ΤΟΥ ΕΝΝΟΜΟΥ ΣΥΜΦΕΡΟΝΤΟΣ ΣΤΗΝ ΑΡΝΗΤΙΚΗ ΤΟΥ ΛΕΙΤΟΥΡΓΙΑ. ΠΑΡΑΛΛΗΛΑ ΕΜΠΟΔΙΟ ΚΟΙΝΟ (ΣΕ ΑΠΟΡΡΙΠΤΙΚΗ ΚΑΙ ΕΥΝΟΙΚΗ ΑΠΟΦΑΣΗ) ΓΙΑ ΤΗΝ ΕΠΑΝΑΛΗΨΗΤΗΣ ΑΙΤΗΣΗΣ ΣΥΝΙΣΤΑ Η ΓΕΝΙΚΗ ΔΙΚΟΝΟΜΙΚΗ ΑΡΧΗ ΜΟΝΟ ΜΙΑΣ ΔΙΚΗΣ ΓΙΑ ΤΗΝ ΙΔΙΑ ΥΠΟΘΕΣΗ.
CIVIL PROCEDURE, JUDGEMENT {BINDING}, Law, PETITION-REPEATED MOVE, SUMMARY PROCEEDING {PROVISIONAL REMEDIES}, ΑΙΤΗΣΗ-ΕΠΑΝΑΛΗΨΗ, Ασφαλιστικά μέτρα, Δίκαιο, ΔΙΚΑΣΤΙΚΗ ΑΠΟΦΑΣΗ-ΔΕΣΜΕΥΤΙΚΟΤΗΤΑ-ΔΕΔΙΚΑΣΜΕΝΟ, Πολιτική δικονομία, Social Sciences, Κοινωνικές Επιστήμες, Νομική Επιστήμη
Networked Digital Library of Theses and Dissertations
Εθνικό και Καποδιστριακό Πανεπιστήμιο Αθηνών (ΕΚΠΑ)